Na temelju članka 5. Odluke o prodaji nekretnina i ponovljenim postupcima prodaje nekretnina u vlasništvu Općine Martijanec putem javnog natječaja, KLASA: 940-04/21-01/1, URBROJ: 2186/19-02-21-1 od 20. rujna 2021. godine i članka 47. Statuta Općine Martijanec („Službeni vjesnik Varaždinske županije br. 10/13, 24/13, 18/18, 09/20, 21/14) općinski načelnik Općine Martijanec dana **21. rujna 2021.** godine raspisuje

**JAVNI NATJEČAJ**

**ZA PRODAJU NEKRETNINA I POKRETNINA**

 **U VLASNIŠTVU OPĆINE MARTIJANEC**

**2021.**

**PREDMET PRODAJE:**

**Nekretnine koje se upućuju u prodaju u ponovljeni krug prodaje:**

**1.** **-** k.č.br. 53, KUĆA, DVORIŠTE, LIVADA U MJESNOJ RUDINI, upisana u zk. uložak 2554 k.o. Martijanec, površine 951 m2 - početna cijena 103.356,27 kuna,

**2.** – k.č.br. 76/10, LIVADA U ULICI SV. MARTINA, u površini od 760 m2

 – k.č.br. 76/11, LIVADA U CVJETNOJ ULICI, u površini od 760 m2,

upisane u zk. uložak 2630 k.o. Martijanec, koje će se prodati kao cjelina - početna cijena 56.872,84 kuna.

**3.** – k.č.br. 1053, LIVADA U ČREŠNJEVCU, upisana u zk. uložak 928 k.o. Gornji Martijanec, u površini od 3003 m2 – početna cijena 6.236,03 kuna.

**4.** - k.č.br. 1049/3, LIVADA PESKI,

 - k.č.br. 1050, LIVADA PESKI,

 - k.č.br. 1051, VINOGRAD PESKI,

upisane u zk. uložak 928 k.o. Gornji Martijanec, u površini 2949 m2, koje će se prodati kao cjelina – početna cijena - 6.123,93 kuna.

**5.** – k.č.br. 1058/1, ŠUMA IVANEČKA, upisana u zk. uložak 928 k.o. Gornji Martijanec, u površini od 522 m2 – početna cijena 1.084,03 kuna.

**6**. – k.č.br. 535/3, ŠUMA PILIŠĆE U ČREŠNJEVCU, upisana u zk. uložak 1692 k.o. Gornji Martijanec ukupne površine 2388 m2, - početna cijena 14.853,36 kuna,

**7**. – k.č.br. 536/4, ŠUMA PILIŠĆE U ČREŠNJEVCU, upisana u zk. uložak 1692 k.o. Gornji Martijanec ukupne površine 180 m2, - početna cijena 1.119,60 kuna.

U ponovljeni IV. krug prodaje, s umanjenjem cijene za 10 % u odnosu na ponovljeni II. i III. krug prodaje, upućuju se nekretnine:

**8.** - k.č.br. 122, KUĆA I DVOR U MJESNOJ RUDINI, ukupne površine 446 m2, (Hrastovljan, Hrastovljan 74).

- k.č.br. 123, VRT U MJESNOJ RUDINI, ukupne površine 1018 m2,

- k.č.br. 124 ORANICA U MJESNOJ RUDINI, ukupne površine 3733 m2,

upisane u zk. uložak koje će se prodati kao cjelina, u suvlasničkom dijelu Općine u ½ dijela – početna cijena 51.105,40 kuna,

**9.** - k.č.br. 854 upisana u zk. uložak 1532, k.o. Gornji Martijanec, LIVADA TOPLEK, površine 2794 m2 – građevinsko zemljište, početna cijena 42.086,80 kuna.

U prodaju se prvi puta daju sljedeće nekretnine:

**10.** kč.br. 808/153, upisana u ZK uložak 669 k.o. Križovljan, opisana kao kuća i dvije gospodarske zgrade, dvorište i oranica u Poljancu, ukupne površine 2867 m² - 102.502,50 kn

**11**. kč.br.1493, upisana u ZK uložak1351, k.o. Slanje, opisana kao šuma u Rivalnom, u 40/288 suvlasničkog dijela Općine Martijanec, ukupne površine 1459 čhv, odnosno u suvlasničkoj površini od 202,64 čhv, početna cijena 4.534,38 kn

U prodaju se prvi puta uključuju slijedeće pokretnine, koje se prodaju po komadu:

**12.** pokrivni sendvič paneli širine 1m:

- dužine 11,30 m – 54 kom

- dužine 9 m – 1 kom

- dužine 1 m – 3 kom

Početna cijena utvrđena je u iznosu od 75,00 kn/m².

Lista prioriteta prodaje utvrdit će se po iznosu umnoška prijavljenih kvadrata i cijene po m².

**NAČIN PRODAJE:**

Nekretnine i pokretnine prodati će se putem javnog natječaja prikupljanjem pismenih ponuda - postupak putem kojeg zainteresirani ponuditelji svoje ponude dostavljaju na adresu Općine u zatvorenim omotnicama.

**PRAVO SUDJELOVANJA:**

Pravo podnošenja ponuda imaju sve fizičke osobe državljani RH i državljani država članica EU, te pravne osobe registrirane u RH i državama članicama EU. Ostale strane pravne i fizičke osobe mogu sudjelovati na javnom natječaju ako ispunjavaju zakonom propisane uvjete za stjecanje prava vlasništva na području RH.

**ROK, ADRESA I NAČIN PODNOŠENJA PONUDA:**

Rok za dostavu ponuda za kupnju nekretnina i pokretnina je **15 dana** od dana objave natječaja odnosno u razdoblju od **23. rujna 2021.** do **07. listopada 2021. godine.**

Zainteresirani ponuditelji ponudu podnose u zatvorenim omotnicama, na adresu Općine Martijanec, Martijanec, Varaždinska ulica 64, 42232 Martijanec s naznakom „Ponuda za javni natječaj 2021. za kupnju nekretnine/pokretnine pod rednim brojem \_\_\_\_ - ne otvaraj“ i adresom ponuditelja na stražnjoj strani omotnice. Ako je ponuda poslana preporučenom pošiljkom putem poštanske službe, dan predaje ponude Općini, smatra se kada je ta ponuda predana poštanskoj službi. Ponuda na javni natječaj mora sadržavati sve podatke i moraju joj biti priloženi svi dokazi o ispunjavanju uvjeta koji su navedeni u tekstu ovog javnog natječaja.

**VISINA JAMČEVINE I PODACI ZA UPLATU JAMČEVINE**

Ponuditelji koji sudjeluju u javnom natječaju moraju platiti jamčevinu **u iznosu od 10 % od početnog** **iznosa kupoprodaje cijene** nekretnine za koju podnose ponudu. Uplata se vrši na IBAN Općine Martijanec: HR47 2390 0011 8085 00005, Model: HR68, Poziv na broj plaćanja: 7757 - OIB ponuditelja. Odabranom ponuditelju uplaćena će se jamčevina uračunati u ukupnu kupoprodajnu cijenu, a ostalim ponuditeljima čije ponude nisu odabrane kao najpovoljnije, jamčevina će se vratiti u roku od 15 dana od dana okončanja javnog natječaja. Ponuditelj čija ponuda bude izabrana kao najpovoljnija, a koji naknadno odustane od svoje ponude ili od zaključenja ugovora, nema pravo na povrat jamčevine.

**NAČIN ODABIRA NAJPOVOLJNIJE PONUDE**

Najpovoljnijom ponudom smatra se ponuda s najvišom ponuđenom cijenom, uz uvjet da ispunjava i sve druge uvjete javnog natječaja. U slučaju odustanka prvog najpovoljnijeg ponuditelja, najpovoljnijem ponuditeljem smatra se prvi sljedeći ponuditelj koji je ponudio najvišu cijenu uz uvjet da ispunjava i druge uvjete javnog natječaja. U slučaju da u javnom prikupljanju ponuda dva ili više ponuditelja ponude istu cijenu, a ispunjavaju sve uvjete javnog natječaja, Povjerenstvo će te ponuditelje pozvati da najkasnije u roku od tri dana od primitka poziva dostave novu ponudu u kojoj će naznačiti cijenu višu od one istaknute u prvoj ponudi. Ako u tom slučaju ponuditelji ne dostave novu ponudu s višom cijenom, smatra se da i nadalje ostaju kod cijene istaknute u prvotnoj dostavljenoj ponudi te će se najpovoljnijom smatrati ona koja je ranije zaprimljena. Ako ponuditelji dostave nove ponude, najpovoljnijom se smatra ponuditelj koji je ponudio najvišu cijenu.

**RAZGLED NEKRETNINA I POKRETNINA**

Nekretnine i pokretnine se prodaju po načelu „viđeno-kupljeno“, a zainteresirani ponuditelji ih mogu razgledati u dogovoreno vrijeme.

**ROK ZA SKLAPANJE UGOVORA**

Kupoprodajni ugovor s najpovoljnijim ponuditeljem u ime Općine Martijanec sklopiti će općinski načelnik najkasnije u roku od 30 dana od dana stupanja na snagu odluke o odabiru najpovoljnijeg ponuditelja. Ako kupac ne sklopi kupoprodajni ugovor u danome roku, smatrati će se da je odustao od sklapanja ugovora. Ako kupac odustane od sklapanja kupoprodajnog ugovora, kupoprodajni ugovor će se sklopiti s drugim najpovoljnijim ponuditeljem.

**PLAĆANJE KUPOPRODAJNE CIJENE**

Kupac je dužan kupoprodajnu cijenu za kupljenu nekretninu i pokretninu platiti najkasnije u roku od 15 dana od dana sklapanja kupoprodajnog ugovora. Iznimno, na obrazloženi zahtjev kupca, a zbog socijalnih i drugih opravdanih razloga, kupcu se može odobriti obročna otplata kupoprodajne cijene i to najviše do 12 jednakih mjesečnih obroka.

**DOKUMENTACIJA KOJA SE PODNOSI UZ PONUDU**

Ponude se predaju u pismenom obliku na obrascu, koji se može preuzeti na web stranici Općine ili neposredno u prostorijama Općine Martijanec.

**Uz ponudu se prilaže sljedeća dokumentacija:**

**1** - za fizičke osobe preslika osobne iskaznice, za pravne osobe dokaz o upisu u sudski registar,

**2** - dokaz o uplaćenoj jamčevinu (potvrda o izvršenoj uplati),

**3** - vlastoručno potpisana izjava ponuditelja kojom se obvezuje, u slučaju ako njegova ponuda bude prihvaćena da će se sklopiti ugovor o kupoprodaji o vlastitom trošku, potvrđuje da u cijelosti prihvaća uvjete natječaja te da njegova ponuda ostaje na snazi 90 dana, računajući od dana otvaranja ponude,

**4** - presliku IBAN računa ponuditelja u svrhu povrata jamčevine,

**5** - za nekretnine čija je početna kupoprodajna cijena viša od 20.000,00 kuna dostavlja se potvrda o nepostojanju poreznog duga nadležne Porezne uprave, koja ne smije biti starija od 30 dana od dana objave natječaja i

**6** - izjavu da je ponuditelj suglasan sa korištenjem njegovih osobnih podataka od strane Općine Martijanec u svrhu provedbe ovog javnog natječaja. Ponude koje neće biti potpune i pravodobne neće se razmatrati.

**Napomena:** Budući da će se u postupku pregleda ponuda provjeriti nepostojanje dugovanja ponuditelja prema Općini Martijanec, ponuditelj je neposredno prije podnošenja ponude dužan provjeriti podmirenost svih njegovih obveza prema Općini Martijanec. U slučaju ako dugovanje postoji, ponuditelj je iste u cijelosti dužan podmiriti prije podnošenja ponude.

Ako ponuditelj ne podmiri svoje dugovanje, njegova ponuda se neće razmatrati.

**ODUSTANAK PRODAVATELJA**

Općina Martijanec ima pravo odustati od prodaje u svako doba prije donošenja odluke o odabiru najpovoljnijeg ponuditelja kao i pravo, pod određenim uvjetima, da ne izabere ni jednog ponuditelja.

**OSTALI UVJETI**

Troškove ovjere kupoprodajnog ugovora kod javnog bilježnika, porez na promet nekretnina, druge poreze i eventualne pristojbe podmiruje kupac.

**OBJAVA JAVNOG NATJEČAJA**

Ovaj javni natječaj je objavljen u dnevnom listu, na oglasnoj ploči i web stranici Općine Martijanec te lokalnoj radio postaji.

**IMENOVANI ČLANOVI POVJERENSTVA ZA PROVEDBU JAVNOG NATJEČAJA**

- Martina Balenta, bacc.admin.publ.

- Nataša Pepelko, mag. oec.

- Stjepan Golubić, ing.

**DODATNE INFORMACIJE**

U slučaju potrebe dodanih pojašnjenja i informacija, iste se mogu dobiti putem elektroničke pošte: martijanec@opcina-martijanec.hr ili na broj telefona 042/207-887.

KLASA: 940-04/21-01/1

URBROJ: 2186/19-02-21-2

U Martijancu, 21. rujna 2021.

 **OPĆINSKI NAČELNIK**

 Branimir Nađ, mag.oec.